**pataisytas**

**projektas**

**reg. Nr. T-111**

**2.6. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS** **SENIŪNAIČIŲ RINKIMŲ IR ATŠAUKIMO TVARKOS APRAŠO patvirtinimo**

2019 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 33 straipsnio 2, 10, 14 dalimis, Lietuvos Respublikos vietos savivaldos įstatymo I-533 3, 4, 6, 9, 103, 13, 14, 15, 16, 20, 29, 31, 32, 33, 34, 35, 50 straipsnių pakeitimo ir Įstatymo papildymo 321 straipsniu įstatymo 16 straipsniu, 20 straipsnio 3 dalimi, Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės seniūnaičių rinkimo ir atšaukimo tvarkos aprašą (pridedama).
2. Pripažinti netekusiu galios Pasvalio rajono savivaldybės tarybos 2017 m. balandžio 27 d. sprendimą Nr. T1-80 „Dėl Pasvalio rajono savivaldybės seniūnaičių rinkimų tvarkos aprašo patvirtinimo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2019-04-

Suderinta DVS Nr. RTS-109

**Po komitetų** – 41. Seniūnaitijose, kuriose gyvena daugiau kaip 500 gyventojų, seniūnaičiai renkami gyventojų susirinkime šio Aprašo 25-40 punktuose nustatyta tvarka arba apklausiant gyventojus ~~seniūnijos patalpose~~ **skelbime nurodytoje vietoje**.

PATVIRTINTA

Pasvalio rajono savivaldybės tarybos

2019 m. gegužės \_\_\_ d. sprendimu Nr. T1-

**PASVALIO RAJONO SAVIVALDYBĖS SENIŪNAIČIŲ RINKIMO IR ATŠAUKIMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Pasvalio rajono savivaldybės seniūnaičių rinkimo ir atšaukimo tvarkos aprašas (toliau – Aprašas) reglamentuoja Pasvalio rajono savivaldybės gyvenamųjų vietovių ar jų dalių (seniūnaitijų) bendruomenių atstovų – seniūnaičių – rinkimų organizavimo ir vykdymo bei atšaukimo tvarką.

2. Seniūnaitijų gyventojai, turintys teisę rinkti Pasvalio rajono savivaldybės (toliau – Savivaldybė) tarybą, Lietuvos Respublikos vietos savivaldos įstatymo ir šio Aprašo nustatyta tvarka renka gyvenamosios vietovės bendruomenės atstovus – seniūnaičius.

3. Seniūnaitis renkamas 4 metams, bet ne ilgiau negu iki išrinkus Savivaldybės tarybą surengtuose seniūnaičių rinkimuose bus išrinktas seniūnaitis.

4. Seniūnaitis dirba visuomeniniais pagrindais.

**II SKYRIUS**

**RINKIMŲ PASKELBIMAS**

5. Seniūnaičių rinkimai organizuojami ne vėliau kaip per 6 mėnesius nuo tos dienos, kai į pirmąjį Savivaldybės tarybos posėdį susirenka ir prisiekia išrinktos Savivaldybės tarybos nariai. Seniūnaičių rinkimų datą skelbia Savivaldybės administracijos direktorius arba Savivaldybės administracijos direktoriaus pavedimu – atitinkamos seniūnijos seniūnas.

6. Seniūnaičių rinkimų data skelbiama ne vėliau kaip likus 15 dienų iki rinkimų.

7. Pirmalaikiai seniūnaičio rinkimai skelbiami tuo atveju, jei įgaliojimus turintis seniūnaitis atsisako savo įgaliojimų, netenka seniūnaičio statuto pareiškus nepasitikėjimą arba negali atlikti funkcijų dėl ligos (kai laikinas nedarbingumas trunka ilgiau kaip 120 kalendorinių dienų iš eilės arba ilgiau kaip 140 dienų per paskutinius 12 mėnesių).

8. Seniūnaičių ar pavienio seniūnaičio rinkimų data, rinkimų būdas (būdai) ir kita aktuali informacija apie seniūnaičių rinkimus skelbiama Savivaldybės interneto svetainėje (www.pasvalys.lt), viešai Savivaldybės administracijos ir seniūnijos patalpose, skelbimų lentose (oficialiai įrengtose) ir vietinėje ar regioninėje spaudoje (toliau – visuomenės informavimo priemonės) ne vėliau kaip prieš 15 dienų iki rinkimų.

9. Skelbime nurodoma: seniūnaitijos, kurioje renkamas seniūnaitis, pavadinimas (nurodant ir seniūnijos pavadinimą), seniūnaičio rinkimo būdas (gyventojų susirinkimas, balsavimas raštu ar elektroninių ryšių priemonėmis), rinkimų data, laikas, vieta, kandidatų į seniūnaičius siūlymo tvarka ir terminai bei kita svarbi informacija.

10. Skelbimus vietinėje ar regioninėje spaudoje, Savivaldybės administracijos patalpose ir Savivaldybės interneto svetainėje skelbia Savivaldybės administracijos Bendrasis skyrius, seniūnijose – seniūnai.

**III SKYRIUS**

**RINKIMUS ORGANIZUOJANTIS IR VYKDANTIS SUBJEKTAS**

11. Seniūnaičių rinkimus organizuoja ir vykdo:

11.1. seniūnaitijose, kuriose gyvena ne daugiau kaip 500 gyventojų – seniūnijos, kurios veiklos teritorijai priskirta seniūnaitija, seniūnas;

11.2. seniūnaitijose, kuriose gyvena daugiau kaip 500 gyventojų – Savivaldybės administracijos direktoriaus sudaryta komisija (toliau – Komisija).

12. Aprašo 11.2 punkte nurodyta Komisija sudaroma iš ne mažiau kaip 3 narių.

13. Vienu iš Komisijos narių privalo būti seniūnijos, kurios veiklos teritorijai priskirta seniūnaitija, seniūnas arba seniūno pavaduotojas.

**IV SKYRIUS**

**KANDIDATŲ Į SENIŪNAIČIUS SIŪLYMAS**

14. Kandidatus į seniūnaičius gali siūlyti ne mažiau kaip 20 seniūnaitijos, kurioje renkamas seniūnaitis, gyventojų, bendruomeninės organizacijos.

15. Kandidatu į seniūnaičius gali būti pilnametis seniūnaitijos gyventojas, deklaravęs gyvenamąją vietą toje seniūnaitijoje, kurioje jo kandidatūra siūloma į seniūnaičius.

16. Seniūnaičiu negali būti renkamas asmuo, kuris:

16.1. įstatymų nustatyta tvarka pripažintas kaltu dėl sunkaus ar labai sunkaus nusikaltimo padarymo ir turi neišnykusį ar nepanaikintą teistumą;

16.2. yra įstatymų nustatyta tvarka uždraustos organizacijos narys;

16.3. yra Savivaldybės tarybos narys, Savivaldybės administracijos direktorius, Savivaldybės kontrolierius, Savivaldybės administracijos valstybės tarnautojas;

16.4. teismo pripažintas neveiksniu tam tikroje srityje.

17. Gyventojai, bendruomeninės organizacijos turi teisę siūlyti kandidatus į seniūnaičius per rinkimų skelbime nurodytą laikotarpį, kuris turi būti ne trumpesnis kaip 7 kalendorinės dienos nuo skelbimo, nurodyto šio Aprašo 8, 9 punktuose, paskelbimo visuomenės informavimo priemonėse dienos.

18. Gyventojai, norintys siūlyti seniūnaičio kandidatūrą, kreipiasi į seniūniją, kurios veiklos teritorijai priskirta seniūnaitija, prašydami išduoti kandidatą į seniūnaičius palaikančių (siūlančių) gyventojų parašų rinkimo lapus (toliau – parašų rinkimo lapai) (1 priedas). Seniūnija parašų rinkimo lapus, antspauduotus seniūnijos antspaudu, turi išduoti ne vėliau kaip per 2 darbo dienas nuo kreipimosi.

19. Gyventojų, bendruomeninių organizacijų siūlymai dėl kandidatų į seniūnaičius teikiami raštu seniūnijos seniūnui. Kartu su siūlymu turi būti pateikti šie dokumentai:

19.1. rašytinis kandidato sutikimas (2 priedas);

19.2. kandidato asmens tapatybę patvirtinančio dokumento kopija;

19.3. trumpas kandidato gyvenimo aprašymas (CV);

19.4. kandidato nuotrauka 3x4 cm;

19.5. parašų rinkimo lapai su ne mažiau kaip 20 kandidatą palaikančių (siūlančių) rinkėjų parašų, jei kandidatą siūlo gyventojai;

19.6. susirinkimo protokolo kopija arba jo išrašas, jei kandidatą siūlo bendruomeninė organizacija.

20. Rinkimus organizuojantis ir vykdantis subjektas patikrina, ar kandidatas atitinka reikalavimus ir yra pateikti visi reikiami dokumentai. Nustačius, kad kandidatas neatitinka reikalavimų, rinkimus organizuojantis ir vykdantis subjektas apie tai nedelsiant raštu informuoja kandidatą pasiūliusį subjektą. Jei kandidatas atitinka nustatytus reikalavimus, tačiau nėra pateikti reikalaujami dokumentai ar yra pateikti ne visi reikalaujami dokumentai, rinkimus organizuojantis ir vykdantis subjektas nedelsiant raštu apie tai informuoja kandidatą pasiūliusį subjektą ir nustato terminą, iki kada turi būti pateikti trūkstami dokumentai. Per nustatytą terminą nepateikus trūkstamų dokumentų, laikoma, kad kandidatą pasiūlęs subjektas atsisakė savo siūlymo.

21. Rinkimus organizuojantis ir vykdantis subjektas, pasibaigus kandidatų siūlymo terminui, per 3 darbo dienas sudaro kandidatų į seniūnaičius sąrašą, kuriame pasiūlyti ir reikalavimus atitinkantys kandidatai surašomi abėcėlės tvarka pagal kandidatų pavardes (pavardė rašoma prieš vardą). Kandidatų į seniūnaičius sąrašas skelbiamas Savivaldybės interneto svetainėje (www.pasvalys.lt), seniūnijų skelbimų lentose.

22. Seniūnaičių rinkimai galimi, jei įregistruojamas bent vienas kandidatas.

23. Kandidatas į seniūnaičius gali atšaukti savo kandidatūrą iki rinkimų pradžios seniūnijai pateikdamas rašytinį atsisakymą.

24. Nesant kandidatų į seniūnaičius ar kandidatams neatitinkant reikalavimų, rinkimai į tos seniūnaitijos seniūnaičius skelbiami iš naujo Apraše nustatyta tvarka.

**V SKYRIUS**

**RINKIMAI SENIŪNAITIJOSE, KURIOSE GYVENA NE DAUGIAU KAIP 500 GYVENTOJŲ**

25. Seniūnaitijose, kuriose gyvena ne daugiau kaip 500 gyventojų, seniūnaitis renkamas atviru balsavimu seniūnaitijos gyventojų susirinkime, kuriam pirmininkauja seniūnas arba jo pavaduotojas. Susirinkimo sekretorius skiriamas seniūno įsakymu.

26. Susirinkimas pradedamas susirinkimo pirmininko paaiškinimu susirinkusiems gyventojams apie susirinkimo eigą ir tolesnes seniūnaičio rinkimo procedūras.

27. Prieš pradedant balsavimo procedūras gyventojai, pateikę asmens tapatybę patvirtinančius dokumentus, užregistruojami susirinkime dalyvavusių gyventojų registracijos lape (toliau – Registracijos lapas) (3 priedas).

28. Po to, kai susirinkę gyventojai užsiregistruoja Registracijos lape, iš susirinkusių gyventojų tarpo išrenkami ne mažiau kaip 2 gyventojai (ne kandidatai į seniūnaičius), kurie balsavimo metu skaičiuos balsus.

29. Susirinkimo sekretorius pildo seniūnaičio rinkimų balsų skaičiavimo protokolą (toliau –protokolas) (4 priedas). Protokole privalo būti įrašyta: balsavimo pradžios laikas, susirinkusių į balsavimą gyventojų skaičius, balsavimo rezultatai ir kita svarbi informacija. Protokolą pasirašo susirinkimo pirmininkas ir sekretorius.

30. Susirinkimo pirmininkas gyventojams perskaito kandidatų į seniūnaičius sąraše abėcėlės tvarka (pagal kandidatų pavardes) įrašytų kandidatų vardus ir pavardes. Kiekvienam kandidatui suteikiama teisė prisistatyti. Kandidato prisistatymui skiriama iki 10 minučių. Po prisistatymo kandidatui gali būti užduodami klausimai. Klausimų ir atsakymų trukmė – iki 15 minučių.

31. Susirinkimo pirmininkas perskaito kandidatų į seniūnaičius sąraše įrašyto pirmu numeriu kandidato vardą ir pavardę ir pasiūlo gyventojams balsuoti pakeliant ranką už šį kandidatą.

32. Šio Aprašo 28 punkte nurodyti gyventojai suskaičiuoja, kiek balsų atiduota už šį kandidatą. Atiduotą balsų skaičių susirinkimo sekretorius įrašo į protokolą.

33. Tuo pačiu būdu balsuojama už likusius kandidatus.

34. Balsuoti galima tik už vieną kandidatą.

35. Baigus balsavimo procedūrą, susirinkimo pirmininkas gyventojams paskelbia atiduotų gyventojų balsų skaičių už kiekvieną kandidatą.

36. Išrinktu seniūnaičiu laikomas tas kandidatas, kuris surinko daugiausia susirinkime dalyvavusių gyventojų balsų.

37. Balsavimui pasibaigus, susirinkimo sekretorius baigia pildyti protokolą, jį pasirašo ir perduoda pasirašyti susirinkimo pirmininkui.

38. Užpildžius ir pasirašius protokolą, susirinkimo pirmininkas paskelbia susirinkusiems gyventojams balsavimo rezultatus.

39. Protokolas ne vėliau kaip per 2 darbo dienas perduodamas Savivaldybės administracijos direktoriui. Protokolo saugumą tol, kol jis bus perduotas, privalo užtikrinti susirinkimo pirmininkas.

40. Gyventojai, nesutinkantys su balsavimo rezultatais, iš karto po rinkimų (ne vėliau kaip kitą darbo dieną) turi teisę raštu teikti pastabas ir pretenzijas. Pastabos ir pretenzijos pridedamos prie protokolo ir kartu su juo perduodami Savivaldybės administracijos direktoriui. Gyventojų pastabas ir pretenzijas nagrinėja Savivaldybės administracijos direktoriaus įsakymu sudaryta komisija, kuri sprendimą turi priimti ne vėliau kaip per 3 darbo dienas.

**VI SKYRIUS**

**RINKIMAI SENIŪNAITIJOSE, KURIOSE GYVENA DAUGIAU KAIP 500 GYVENTOJŲ**

41. Seniūnaitijose, kuriose gyvena daugiau kaip 500 gyventojų, seniūnaičiai renkami gyventojų susirinkime šio Aprašo 25-40 punktuose nustatyta tvarka arba apklausiant gyventojus **skelbime nurodytoje vietoje.**

42. Šio Aprašo 11.2 punkte nurodyta Komisija parengia seniūnaičių apklausoje dalyvaujančių gyventojų sąrašus (5 priedas) ir rinkimų apklausos lapus (toliau – apklausos lapas) (6, 7 priedai). Visi apklausos lapai antspauduojami seniūnijos antspaudu.

43. Komisija parengia patalpas apklausai vykdyti – patalpoje turi būti balsadėžė ir vieta apklausos lapui užpildyti.

44. Apklausoje dalyvaujantis gyventojas, pateikęs asmens tapatybę patvirtinantį dokumentą Komisijos nariui, užregistruojamas apklausoje dalyvaujančių gyventojų sąraše (5 priedas).

45. Komisijos narys atėjusiam balsuoti gyventojui išduoda vieną apklausos lapą. Tam tikslui parengtoje vietoje gyventojas apklausos lapą užpildo – tam skirtoje apklausos lapo vietoje pažymi, kurio kandidato į seniūnaičius kandidatūrai pritaria. Užpildytą apklausos lapą gyventojas pats įmeta į balsadėžę.

46. Jeigu rinkimuose dalyvauja tik vienas kandidatas, gyventojas, kuris prieštarauja ar pritaria šiai kandidatūrai, apklausos lape pažymi grafą „Už“ arba „Prieš“.

47. Negaliojančiais pripažįstami neužpildyti, sugadinti apklausos lapai, jeigu pažymėta daugiau negu viena pavardė, nepažymėtas nė vienas kandidatas ar pagal padarytas žymas neįmanoma nustatyti gyventojo valios. Sprendimą dėl apklausos lapo pripažinimo negaliojančiu priima Komisija. Sprendimas įrašomas kitoje apklausos lapo pusėje.

48. Pasibaigus apklausai, Komisija suskaičiuoja rezultatus ir juos patvirtina pasirašydama protokolą (8 priedas). Protokole privalo būti įrašyta: apklausos pradžios ir pabaigos laikas, balsus skaičiavę Komisijos nariai, į apklausą atvykusių gyventojų skaičius, apklausos rezultatai (iš viso už kiekvieną kandidatą į seniūnaičius atiduotų balsų skaičius), kandidato, surinkusio daugiausiai balsų, vardas ir pavardė, apklausos rezultatų skaičiavimo pabaigos laikas ir kita svarbi informacija. Protokolą pasirašo visi Komisijos nariai.

49. Išrinktas seniūnaičiu laikomas tas kandidatas, kuris gavo daugiausiai balsų per apklausą.

50. Suskaičiavus apklausos rezultatus visi apklausos lapai sudedami į vokus. Vokai užklijuojami, sunumeruojami ir pasirašomi Komisijos pirmininko.

51. Vokai ir protokolas perduodami Savivaldybės administracijos direktoriui ne vėliau kaip per 2 darbo dienas po balsų skaičiavimo pabaigos.

52. Komisija privalo užtikrinti vokų ir protokolo saugumą tol, kol jie bus perduoti Savivaldybės administracijos direktoriui.

53. Gyventojai turi teisę reikšti pastabas ir pretenzijas rinkimų Komisijai raštu (rinkimų metu, bet ne vėliau kaip kitą darbo dieną po rinkimų) dėl šio Aprašo ir kitų teisės aktų, reglamentuojančių seniūnaičių rinkimus, pažeidimų, bet neturi kliudyti kitiems gyventojams ir Komisijai dirbti. Rinkėjų raštiškos pastabos ir pretenzijos pridedamos prie protokolo. Pastabas ir pretenzijas nagrinėja Savivaldybės administracijos direktoriaus įsakymu sudaryta komisija, kuri sprendimą turi priimti ne vėliau kaip per 3 darbo dienas.

**VII SKYRIUS**

**GALUTINIŲ RINKIMŲ REZULTATŲ TVIRTINIMAS IR SKELBIMAS**

54. Galutinius rinkimų rezultatus, išnagrinėjus visus skundus ar pretenzijas dėl vykusių rinkimų į seniūnaičius (jei buvo pateikti), patvirtina Savivaldybės administracijos direktorius įsakymu. Savivaldybės administracijos direktorius gali netvirtinti galutinių rinkimų rezultatų ir nuspręsti organizuoti seniūnaičių rinkimus iš naujo, jei nustatomi teisės aktų pažeidimai, organizuojant ir vykdant seniūnaičių rinkimus, galėję turėti įtakos rinkimų rezultatams.

55. Galutiniai rinkimų rezultatai paskelbiami Savivaldybės tinklalapyje www.pasvalys.lt ir seniūnijų skelbimų lentose.

56. Išrinktam seniūnaičiui ne vėliau kaip per 10 darbo dienų po rinkimų įteikiamas Savivaldybės administracijos direktoriaus nustatytos formos seniūnaičio pažymėjimas. Seniūnaičio pažymėjimai registruojami Savivaldybės administracijos Bendrajame skyriuje.

**VIII SKYRIUS**

**SENIŪNAIČIO ATŠAUKIMO TVARKA**

57. Seniūnaitį atšaukia iš pareigų Savivaldybės administracijos direktorius įsakymu, jeigu nepasitikėjimą seniūnaičiu pareiškia seniūnas motyvuotu teikimu ar ne mažiau kaip 5 procentai seniūnaitijos gyventojų, turinčių teisę rinkti seniūnaitį.

58. Seniūno motyvuotas teikimas dėl nepasitikėjimo seniūnaičiu perduodamas Savivaldybės administracijos direktoriui.

59. Gyventojai atitinkamai seniūnijai pateikia motyvuotą raštą dėl nepasitikėjimo seniūnaičiu (rašte nurodo datą, gyvenamąją vietą, vardą, pavardę ir jį pasirašo). Seniūnijos seniūnas patikrina, ar raštą pasirašę asmenys yra seniūnaitijos, kurioje pareikštas nepasitikėjimas seniūnaičiu, gyventojai, taip pat pateikia išvadą dėl gyventojų pareikšto nepasitikėjimo. Raštas su išvada perduodamas Savivaldybės administracijos direktoriui.

60. Administracijai gavus gyventojų raštą ir išvadą dėl seniūnaičiui pareikšto gyventojų nepasitikėjimo, apie tai informuojamas seniūnaitis ir per 3 darbo dienas jam pasiūloma pateikti savo pastabas (argumentus).

61. Savivaldybės administracijos direktorius ne vėliau kaip per 10 darbo dienų nuo seniūno motyvuoto teikimo, gyventojų rašto ir išvados gavimo priima sprendimą dėl seniūnaičio atšaukimo iš pareigų.

**IX SKYRIUS**

**BAIGIAMOSIOS NUOSTATOS**

62. Rinkimai laikomi įvykusiais, jeigu juose dalyvauja ne mažiau kaip 5 procentai gyventojų, turinčių teisę rinkti seniūnaitį. Neįvykus rinkimams, pakartotiniai rinkimai organizuojami ne vėliau kaip po 2 mėnesių. Pakartotiniai rinkimai vykdomi, vadovaujantis Apraše nustatyta tvarka, tačiau netaikomas šiame Aprašo punkte nustatytas reikalavimas dėl rinkimuose dalyvaujančių gyventojų skaičiaus.

63. Seniūnaitis gali atsisakyti savo pareigų pateikęs Savivaldybės administracijos direktoriui rašytinį prašymą, kartu grąžindamas seniūnaičio pažymėjimą.

64. Išrinktiems seniūnaičiams per 3 mėnesius nuo jų išrinkimo dienos Savivaldybės administracijos direktoriaus nustatyta tvarka organizuojami mokymai, skirti įgyti kompetencijos, būtinos tinkamai atlikti Lietuvos Respublikos vietos savivaldos įstatyme nustatytas seniūnaičių funkcijas.

65. Aprašo nuostatų įgyvendinimo kontrolę atlieka Savivaldybės administracijos direktorius.

66. Aprašas gali būti keičiamas, pripažįstamas netekusiu galios Savivaldybės tarybos sprendimu.

**\_\_\_\_\_\_\_\_\_\_\_\_\_**

Pasvalio rajono savivaldybės seniūnaičių

rinkimo ir atšaukimo tvarkos aprašo

1 priedas

**PASVALIO** **RAJONO SAVIVALDYBĖS ADMINISTRACIJOS \_\_\_\_\_\_\_\_\_\_\_\_\_\_\_\_\_\_\_\_\_\_ SENIŪNIJOS \_\_\_\_\_\_\_\_\_\_\_\_\_\_\_\_\_\_\_\_\_ SENIŪNAITIJOS KANDIDATO Į SENIŪNAIČIUS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ KANDIDATŪRĄ SIŪLANČIŲ**

(kandidato vardas, pavardė)

**GYVENTOJŲ PARAŠŲ RINKIMO LAPAS**

20\_\_\_ m. \_\_\_\_\_\_\_\_\_\_\_\_\_\_\_\_\_\_\_d.Nr. **\_\_\_\_\_**

Mes, žemiau pasirašę gyventojai, (siūlome) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kandidato vardas, pavardė)

kandidatūrą į \_\_\_\_\_\_\_\_\_\_\_\_\_\_\_\_\_\_\_\_\_\_ seniūnijos \_\_\_\_\_\_\_\_\_\_\_\_\_\_\_\_\_\_\_\_\_\_ seniūnaitijos seniūnaičius:

|  |  |  |  |
| --- | --- | --- | --- |
| **Eil.**  **Nr.** | **Vardas, pavardė** | **Deklaruota gyvenamoji vieta** | **Parašas** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Parašus rinko

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(vardas, pavardė) (parašas)

Pasvalio rajono savivaldybės seniūnaičių

rinkimo ir atšaukimo tvarkos aprašo

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Adresas, telefonas)

Pasvalio rajono savivaldybės administracijos

\_\_\_\_\_\_\_\_\_\_\_\_\_\_\_\_\_\_\_ seniūnijos seniūnui

**SUTIKIMAS**

20\_\_\_\_m. \_\_\_\_\_\_\_\_\_\_\_\_ \_\_\_ d.

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sutinku dalyvauti \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

seniūnijos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ seniūnaitijos seniūnaičio rinkimuose.

Patvirtinu, kad:

* nesu įstatymų nustatyta tvarka pripažintas kaltu dėl sunkaus ar labai sunkaus nusikaltimo padarymo ir neturiu neišnykusio ar nepanaikinto teistumo;
* nesu įstatymų nustatyta tvarka uždraustos organizacijos narys;
* nesu Pasvalio rajono savivaldybės tarybos narys, Pasvalio rajono savivaldybės administracijos direktorius, Pasvalio rajono savivaldybės kontrolierius, Pasvalio rajono savivaldybės administracijos valstybės tarnautojas;
* nesu teismo pripažintas neveiksniu tam tikroje srityje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

PRIDEDAMA:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Pasvalio rajono savivaldybės seniūnaičių

rinkimo ir atšaukimo tvarkos aprašo

3 priedas

**PASVALIO** **RAJONO SAVIVALDYBĖS ADMINISTRACIJOS \_\_\_\_\_\_\_\_\_\_\_\_\_\_\_\_\_\_\_\_\_\_ SENIŪNIJOS \_\_\_\_\_\_\_\_\_\_\_\_\_\_\_\_\_\_\_\_\_SENIŪNAITIJOS SUSIRINKIME DALYVAVUSIŲ GYVENTOJŲ REGISTRACIJOS LAPAS**

20\_\_ m. \_\_\_\_\_\_\_\_\_\_\_\_\_\_\_\_\_\_\_d. **Nr. \_\_\_\_\_**

|  |  |  |  |
| --- | --- | --- | --- |
| **Eil.**  **Nr.** | **Vardas, pavardė** | **Deklaruota gyvenamoji vieta** | **Parašas** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Pasvalio rajono savivaldybės seniūnaičių

rinkimo ir atšaukimo tvarkos aprašo

4 priedas

**PASVALIO** **RAJONO SAVIVALDYBĖS ADMINISTRACIJOS \_\_\_\_\_\_\_\_\_\_\_\_\_\_\_\_\_\_\_\_\_\_\_\_ SENIŪNIJOS \_\_\_\_\_\_\_\_\_\_\_\_\_\_\_\_\_\_\_\_\_\_\_\_ SENIŪNAITIJOS SENIŪNAIČIO RINKIMŲ BALSŲ SKAIČIAVIMO PROTOKOLAS**

20\_\_ m. \_\_\_\_\_\_\_\_\_\_\_\_\_\_\_\_ d.

Susirinkimo pirmininkas – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas, pavardė)

Susirinkimo sekretorius – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

|  |  |  |
| --- | --- | --- |
| **1.** | **Balsavimo pradžios laikas** |  |
| **2.** | **Susirinkusių į balsavimą gyventojų skaičius** |  |
| **3.** | **Balsavimo rezultatai:** | |
|  | *(Kandidato vardas ir pavardė)* | *(Už šį kandidatą atiduotų balsų skaičius)* |
|  | *(Kandidato vardas ir pavardė)* | *(Už šį kandidatą atiduotų balsų skaičius)* |
| **4.** | **Balsavimo rezultatas** | *(Kandidato, surinkusio daugiausia balsų, vardas ir pavardė)* |
| **5.** | **Kita informacija** |  |

Susirinkimo pirmininkas \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) ( Vardas, pavardė)

Susirinkimo sekretorius \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) ( Vardas, pavardė)

Pasvalio rajono savivaldybės seniūnaičių

rinkimo ir atšaukimo tvarkos aprašo

5 priedas

**PASVALIO** **RAJONO SAVIVALDYBĖS ADMINISTRACIJOS \_\_\_\_\_\_\_\_\_\_\_\_\_\_\_\_\_\_\_\_\_\_\_\_ SENIŪNIJOS \_\_\_\_\_\_\_\_\_\_\_\_\_\_\_\_\_\_\_\_\_\_ SENIŪNAITIJOS KANDIDATO Į SENIŪNAIČIUS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ APKLAUSOJE DALYVAUJANČIŲ GYVENTOJŲ SĄRAŠAS**

20 \_\_ m. \_\_\_\_\_\_\_\_\_\_\_\_\_\_\_\_ d. **Nr. \_\_\_\_**

|  |  |  |  |  |
| --- | --- | --- | --- | --- |
| **Eil. Nr.** | **Gyventojo vardas ir pavardė** | **Gyventojo deklaruota gyvenamoji vieta** | **Gyventojo parašas** | **Komisijos nario parašas** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Pasvalio rajono savivaldybės seniūnaičių

rinkimo ir atšaukimo tvarkos aprašo

6 priedas

(Rinkimų apklausos lapo pavyzdys)

**RINKIMŲ APKLAUSOS LAPAS**

20\_\_ m. \_\_\_\_\_\_\_\_\_\_\_\_\_\_\_\_ d.

**DĖL PASVALIO RAJONO SAVIVALDYBĖS \_\_\_\_\_\_\_\_\_\_\_\_\_\_SENIŪNIJOS \_\_\_\_\_\_\_\_\_\_\_\_\_\_\_\_\_\_\_\_\_SENIŪNAITIJOS SENIŪNAIČIO IŠRINKIMO**

|  |  |  |
| --- | --- | --- |
| Eil. Nr. | Kandidato pavardė, vardas | Už |
| 1. |  | http://www.infolex.lt/taurage/PictureThumbnail.aspx?Id=4eb9d11b-d580-4d3e-a07d-17827be22f8d |
| 2. |  | http://www.infolex.lt/taurage/PictureThumbnail.aspx?Id=4eb9d11b-d580-4d3e-a07d-17827be22f8d |
| 3. |  | http://www.infolex.lt/taurage/PictureThumbnail.aspx?Id=4eb9d11b-d580-4d3e-a07d-17827be22f8d |

Pasvalio rajono savivaldybės seniūnaičių

rinkimo ir atšaukimo tvarkos aprašo

7 priedas

**RINKIMŲ APKLAUSOS LAPAS**

20\_\_ m. \_\_\_\_\_\_\_\_\_\_\_\_\_\_\_\_ d.

**DĖL PASVALIO RAJONO SAVIVALDYBĖS \_\_\_\_\_\_\_\_\_\_\_\_\_\_SENIŪNIJOS \_\_\_\_\_\_\_\_\_\_\_\_\_\_\_\_\_\_\_\_\_SENIŪNAITIJOS SENIŪNAIČIO IŠRINKIMO**

|  |  |  |  |
| --- | --- | --- | --- |
| Eil. Nr. | Kandidato pavardė, vardas | Už | Prieš |
| 1. |  | http://www.infolex.lt/taurage/PictureThumbnail.aspx?Id=4eb9d11b-d580-4d3e-a07d-17827be22f8d | http://www.infolex.lt/taurage/PictureThumbnail.aspx?Id=6c1361c5-7c15-4b73-8b58-d48cd194054a |

Pasvalio rajono savivaldybės seniūnaičių

rinkimo ir atšaukimo tvarkos aprašo

8 priedas

**PASVALIO** **RAJONO SAVIVALDYBĖS ADMINISTRACIJOS \_\_\_\_\_\_\_\_\_\_\_\_\_\_\_\_\_\_\_\_\_\_\_\_ SENIŪNIJOS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ SENIŪNAITIJOS SENIŪNAIČIO RINKIMŲ BALSŲ SKAIČIAVIMO PROTOKOLAS**

20\_\_ m. \_\_\_\_\_\_\_\_\_\_\_\_\_\_\_\_\_ d.

|  |  |  |
| --- | --- | --- |
| **1.** | **Apklausos pradžios laikas** |  |
| **2.** | **Apklausos pabaigos laikas** |  |
| **3.** | **Balsus skaičiavę komisijos nariai** | *1. Komisijos nario vardas ir pavardė;*  *2.Komisijos nario vardas ir pavardė;* |
| **4** | **Balsavimo rezultatai:** | |
| **4.1** | *(Kandidato vardas ir pavardė)* | *(Už šį kandidatą atiduotų balsų skaičius)* |
| **4.2** | *(Kandidato vardas ir pavardė)* | *(Už šį kandidatą atiduotų balsų skaičius)* |
| **5.** | **Apklausos rezultatų skaičiavimo pabaigos laikas** |  |
| **6.** | **Kandidato, surinkusio daugiausia balsų, vardas ir pavardė** | *(Vardas ir pavardė)* |
| **7.** | **Vokų su apklausos lapais skaičius** |  |
| **8.** | **Kita informacija** |  |

Komisijos pirmininkas \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) ( Vardas, pavardė)

Komisijos sekretorius \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) ( Vardas, pavardė)

Komisijos nariai \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) ( Vardas, pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) ( Vardas, pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) ( Vardas, pavardė)

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS** **SENIŪNAIČIŲ RINKIMŲ TVARKOS APRAŠO patvirtinimo**

**2019-04-26**

Pasvalys

**1. Problemos esmė**

Įsigaliojus Lietuvos Respublikos vietos savivaldos įstatymo I-533 3, 4, 6, 9, 103, 13, 14, 15, 16, 20, 29, 31, 32, 33, 34, 35, 50 straipsnių pakeitimo ir Įstatymo papildymo 321 straipsniu įstatymo 16 straipsniui, pakeista seniūnaičių įgaliojimų trukmė (nuo 3 iki 4 metų) ir susieta su tos gyvenamosios teritorijos savivaldybės tarybos įgaliojimais, pakeisti šių gyventojų ar bendruomenės atstovų rinkimų būdai.

**2. Kokios siūlomos naujos teisinio reguliavimo nuostatos ir kokių rezultatų laukiama**

Atsižvelgiant į aukščiau nurodytus teisinio reguliavimo pakeitimus, siūloma patvirtinti Pasvalio rajono savivaldybės seniūnaičių rinkimo ir atšaukimo tvarkos aprašą.

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė